CELEX: 32004R0229
Language: sk
Date: 2004-02-10
Title: Nariadenie Komisie (ES) č. 229/2004 z 10. februára 2004, ktorým sa ustanovuje výnimka z nariadenia (ES) č. 565/2002, pokiaľ ide o dátumy podania žiadostí o licenciu na dovoz cesnaku na prvú štvrtinu obdobia 2004 až 2005

Dôležité právne oznámenie

|

32004R0229

Úradný vestník L 039 , 11/02/2004 S. 0012 - 0012

		Nariadenie Komisie (ES) č. 229/2004z 10. februára 2004,ktorým sa ustanovuje výnimka z nariadenia (ES) č. 565/2002, pokiaľ ide o dátumy podania žiadostí o licenciu na dovoz cesnaku na prvú štvrtinu obdobia 2004 až 2005KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], najmä na jeho článok 31 ods. 2keďže:(1) dovozcovia z Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (ďalej len "nové členské štáty") by mali mať prospech z ustanovení obsiahnutých v nariadení Komisie (ES) č. 565/2002 z 2. apríla 2002, ktorým sa ustanovuje metóda správy colných kvót a zavádza systém osvedčení o pôvode pre cesnak dovezený z tretích krajín [2];(2) s cieľom zabezpečiť správne používanie kvót a umožniť tradičným dovozcom z nových členských štátov, aby mohli požiadať o dostatočné množstvá počas prvej štvrtiny dovozného obdobia 2004 až 2005, by sa mali prijať ustanovenia, pokiaľ ide o dátumy predkladania žiadostí;(3) opatrenia stanovené v tomto nariadení sú v súlade so stanoviskom Riadiaceho výboru pre spracované ovocie a zeleninu,PRIJALA TOTO NARIADENIE:Článok 1Odlišne od článku 5 ods. 2 nariadenia (ES) č. 565/2002 predkladajú dovozcovia svoje žiadosti o dovozné licencie na prvú štvrtinu dovozného obdobia 2004 až 2005 príslušným vnútroštátnym orgánom od 3. mája 2004 do posledného piatku v auguste 2004 vrátane.Článok 2Toto nariadenie nadobúda účinnosť tretí deň po jeho uverejnení v Úradnom vestníku Európskej únie.Toto nariadenie je záväzné v celom rozsahu a je priamo uplatniteľné vo všetkých členských štátoch.V Bruseli 10. februára 2004Za KomisiuFranz Fischlerčlen Komisie[1] Ú. v. ES L 297, 21.11.1996, s. 1. Nariadenie naposledy zmenené a doplnené nariadením Komisie (ES) č. 47/2003 (Ú. v. EÚ L 7, 11.1.2003, s. 64).[2] Ú. v. EÚ L 86, 3.4.2002, s. 11.--------------------------------------------------